Skaidrīte Kaldupe
Skaidrīte Kaldupe (dzimusi Skaidrīte Ķikute 1922. gada 24. februārī, mirusi 2013. gada 6. janvārī) bija latviešu rakstniece. Izglītību ieguvusi Lauksaimniecības akadēmijas Agronomijas fakultātē, kur studējusi no 1943. līdz 1946. gadam, un Latvijas Universitātes Filoloģijas fakultātē, kur studējusi no 1948. līdz 1951. gadam. Pēc studijām sāka strādāt literatūras muzejā, kā arī dažādās skolās. Pārsvarā rakstījusi dzeju. Viņas pirmā dzejas grāmata tika izdota 1958. gadā. Tāpat rakstījusi pasakas (vairāk nekā desmit krājumi). Apbedīta Alūksnes Lielajos kapos.